
HOTARARE Nr.880
pentru aprobarea Normelor metodologice de aplicare a prevederilor Legii nr. 105/2023 
privind reglementarea modalitatii de raportare a stocurilor la produsele agricole 
si alimentare, precum si a Metodologiei de colectare, centralizare si prelucrare 
a datelor statistice de evidenta a stocurilor de produse agricole si alimentare
 
 
[bookmark: A423][bookmark: A424] 
[bookmark: A425]   In temeiul art. 108 din Constitutia Romaniei, republicata, precum si al art. 3 alin. (2) si art. 7 din Legea nr. 105/2023 privind reglementarea modalitatii de raportare a stocurilor la produsele agricole si alimentare,
 
[bookmark: A426]   Guvernul Romaniei adopta prezenta hotarare.
 
   Art. 1. - Se aproba Normele metodologice de aplicare a prevederilor Legii nr. 105/2023 privind reglementarea modalitatii de raportare a stocurilor la produsele agricole si alimentare, prevazute in anexa nr. 1.
   Art. 2. - Se aproba Metodologia de colectare, centralizare si prelucrare a datelor statistice de evidenta a stocurilor de produse agricole si alimentare, prevazuta in anexa nr. 2.
   Art. 3. - Anexele nr. 1 si 2 fac parte integranta din prezenta hotarare.
[bookmark: A433]PRIM-MINISTRU
ION-MARCEL CIOLACU
[bookmark: A434] 
 
[bookmark: A436][bookmark: A437]                 Contrasemneaza:
                 Viceprim-ministru,
                 Marian Neacsu
                  Ministrul agriculturii 
[bookmark: A438][bookmark: A439][bookmark: A440][bookmark: A441]                  si dezvoltarii rurale,
                 Florin-Ionut Barbu
                  Ministrul finantelor,
                 Marcel-Ioan Bolos
                 p. Ministrul economiei, 
[bookmark: A442][bookmark: A443][bookmark: A444]                  antreprenoriatului si turismului,
                  Lucian-Ioan Rus,
                 secretar de stat
                  Ministrul cercetarii, 
[bookmark: A445]                  inovarii si digitalizarii,
                 Bogdan-Gruia Ivan
 
[bookmark: A446] 
[bookmark: A447][bookmark: A448]   Bucuresti, 20 septembrie 2023.
   Nr. 880.
ANEXA Nr. 1
[bookmark: A449][bookmark: A450]
NORME METODOLOGICE
de aplicare a prevederilor Legii nr. 105/2023 privind reglementarea 
modalitatii de raportare a stocurilor la produsele agricole si alimentare
[bookmark: A451] 
 
 
[bookmark: A455][bookmark: A463][bookmark: A464][bookmark: A465][bookmark: A468][bookmark: A472]   Art. 1. - Operatorii economici din sectorul agroalimentar au obligatia de a furniza date statistice de evidenta a stocurilor pentru produsele agricole si alimentare prevazute in anexa la Legea nr. 105/2023 privind reglementarea modalitatii de raportare a stocurilor la produsele agricole si alimentare, denumita in continuare Lege.
   Art. 2. - In intelesul prezentelor norme metodologice, termenii si expresiile de mai jos au urmatoarele semnificatii:
   a) achizitie intracomunitara - in sensul art. 273 alin. (1) din Legea nr. 227/2015 privind Codul fiscal, cu modificarile si completarile ulterioare;
   b) achizitii din Romania - totalitatea operatiunilor de vanzare-cumparare a produselor agricole si alimentare care au loc pe teritoriul Romaniei;
   c) distribuitor - operator economic din lantul de distributie, a carui activitate nu afecteaza caracteristicile produsului;
   d) import de bunuri - in sensul art. 274 din Legea nr. 227/2015, cu modificarile si completarile ulterioare;
   e) operator economic - persoana fizica sau juridica autorizata care in cadrul activitatii sale profesionale produce, prelucreaza, proceseaza, fabrica, importa, depoziteaza sau comercializeaza produse agricole si alimentare prevazute in anexa la Lege;
   f) stoc - ansamblu de produse agricole si/sau alimentare prevazute in anexa la Lege aflat in evidentele contabile ale unui operator economic din sectorul agroalimentar, in ultima zi a lunii care preceda data de 15 in care se face raportarea, sub forma de materii prime sau produse finite destinate productiei, prepararii, procesarii, depozitarii sau desfacerii, inclusiv cele achizitionate din import.
   Art. 3. - (1) Datele statistice de evidenta a stocurilor furnizate de catre operatorii economici din sectorul agroalimentar cuprind informatii referitoare la stocurile de materie prima, stocurile de produse finite, stocurile de produse agricole si alimentare supuse comercializarii si stocurile aflate in depozite.
   (2) Pentru stocurile mentionate la alin. (1) se va raporta, dupa caz, originea materiei prime, respectiv: materie prima productie proprie, materie prima achizitionata din Romania, materie prima achizitionata din spatiul intracomunitar si materie prima achizitionata din import.
   (3) Operatorii economici din sectorul agroalimentar vor identifica, in cadrul categoriilor de produse agricole si alimentare prevazute in anexa la Lege, tipul produsului pentru care furnizeaza datele statistice de evidenta a stocurilor.
   (4) In cazul in care un operator economic din sectorul agroalimentar realizeaza productie in sistem integrat: productie, prelucrare, procesare, depozitare si comercializare, are obligatia de a furniza date statistice de evidenta a stocurilor pe fiecare din etapele mentionate.
   Art. 4. - (1) Ministerul Agriculturii si Dezvoltarii Rurale va adopta masuri administrative, organizatorice si tehnice de protejare, prevenire a accesului, difuzarii, instrainarii si distrugerii neautorizate a datelor statistice de evidenta a stocurilor pentru produsele agricole si alimentare, prin ordin al ministrului agriculturii si dezvoltarii rurale.
   (2) Salariatii din cadrul Ministerului Agriculturii si Dezvoltarii Rurale care iau cunostinta sau au acces, in exercitarea atributiilor de serviciu, de/la datele statistice de evidenta a stocurilor furnizate de catre operatorii economici din sectorul agroalimentar vor depune la dosarul de personal o declaratie pe propria raspundere prin care se obliga sa pastreze confidentialitatea acestora, sub sanctiunea aplicarii prevederilor Legii nr. 286/2009 privind Codul penal, cu modificarile si completarile anterioare. Declaratia pe propria raspundere se depune anterior luarii la cunostinta a datelor statistice de evidenta a stocurilor. 
   (3) Persoanele mentionate la alin. (2) au obligatia de a pastra confidentialitatea datelor pentru o perioada de 1 an de la data incetarii raporturilor de serviciu la Ministerul Agriculturii si Dezvoltarii Rurale.
   Art. 5. - Pe baza datelor statistice de evidenta a stocurilor de produse agricole si alimentare centralizate, Ministerul Agriculturii si Dezvoltarii Rurale elaboreaza masuri de sprijin in vederea:
   a) cresterii productiei interne de produse agroalimentare;
   b) stimularii productiei interne de produse procesate similare celor din import;
   c) intocmirii planului de mobilizare pe timp de pace si razboi;
   d) cresterii volumului de produse procesate cu valoare adaugata ridicata destinate exportului;
   e) cresterii ofertei de noi produse agroalimentare romanesti destinate exportului.
   
[bookmark: A477]
 
ANEXA Nr. 2
 

[bookmark: A478][bookmark: A479]METODOLOGIE
de colectare, centralizare si prelucrare a datelor statistice 
de evidenta a stocurilor de produse agricole si alimentare
 
[bookmark: A480] 
 
[bookmark: A485][bookmark: A486][bookmark: A487][bookmark: A490][bookmark: A491]   Art. 1. - (1) Prezenta metodologie stabileste cadrul privind colectarea, centralizarea si prelucrarea datelor statistice de evidenta a stocurilor de produse agricole si alimentare.
   (2) Datele statistice de evidenta a stocurilor pentru produsele agricole si alimentare prevazute in anexa la Legea nr. 105/2023
privind reglementarea modalitatii de raportare a stocurilor la produsele agricole si alimentare, denumita in continuare Lege, vor fi furnizate de catre operatorii economici din sectorul agroalimentar prin Sistemul electronic de raportare a stocurilor de produse agroalimentare din Romania, denumit in continuare SERSPAR.
   Art. 2. - (1) Ministerul Agriculturii si Dezvoltarii Rurale, denumit in continuare MADR, reprezinta autoritatea publica centrala responsabila cu aplicarea masurilor de centralizare a stocurilor de produse agricole si alimentare, cu respectarea confidentialitatii datelor si informatiilor individuale care privesc aceste produse.
   (2) SERSPAR este un sistem informatic de utilitate publica, dezvoltat si mentinut de catre Agentia pentru Finantarea Investitiilor Rurale, denumita in continuare AFIR, institutie subordonata Ministerului Agriculturii si Dezvoltarii Rurale, pus, in mod gratuit, la dispozitia operatorilor economici din sectorul agroalimentar de catre aceasta.
   (3) Pentru utilizarea SERSPAR, operatorii economici din sectorul agroalimentar trebuie sa se inregistreze prin reprezentantul legal ori prin imputernicitul acestuia. Inregistrarea in SERSPAR se realizeaza exclusiv online si presupune completarea formularului de inregistrare cel putin cu informatiile marcate ca fiind obligatorii, iar ulterior, prin semnarea electronica a declaratiei pe propria raspundere a reprezentantului legal al operatorului economic.
   (4) Autentificarea in SERSPAR se realizeaza pe baza combinatiei dintre nume de utilizator - adresa de e-mail si parola, definite cu ocazia crearii contului.
   Art. 3. - (1) SERSPAR asigura confidentialitatea tuturor datelor introduse in sistemul informatic prin implementarea unui mecanism de acces la informatii bazat pe rolurile definite fiecarui utilizator in parte.
   (2) In cadrul sistemului informatic, utilizatorii pot avea urmatoarele drepturi de acces denumite roluri:
[bookmark: A500][bookmark: A501][bookmark: A502][bookmark: A503][bookmark: A506][bookmark: A507]   a) admin_operator - rolul atribuit, in mod automat, la crearea contului in SERSPAR reprezentantului legal sau imputernicitului operatorului economic din sectorul agroalimentar, care va administra inrolarea certificatelor calificate necesare indeplinirii obligatiei privind furnizarea de date statistice de evidenta a stocurilor de produse agricole si alimentare. Inrolarea certificatelor calificate ale reprezentantului legal sau imputernicitului operatorului economic, precum si a celor ale reprezentantilor punctelor de lucru ale operatorului economic, dupa caz, se va realiza prin semnarea unor declaratii pe propria raspundere disponibile in SERSPAR;
   b) operator introducere date - utilizator al SERSPAR care are drepturi limitate. Fiecare utilizator cu acest rol poate adauga informatii despre stocuri si poate vizualiza, actualiza, modifica si sterge, exclusiv, informatiile aferente operatorului economic pe care il reprezinta;
   c) MADR - rolul atribuit utilizatorilor reprezentanti ai Ministerului Agriculturii si Dezvoltarii Rurale, care vor avea drepturi de vizualizare a informatiilor inserate de operatorii introducere date, la nivel national;
   d) administrator - rolul atribuit utilizatorilor din cadrul MADR/AFIR care asigura mentenanta sistemului informatic, precum si acordarea suportului tehnic utilizatorilor acestuia.
   (3) Utilizatorii cu rol „operator introducere date“ pot accesa serviciile oferite de sistemul informatic conform drepturilor stabilite de admin_operator si raspund de respectarea regulilor de acces la sistemul informatic.
   Art. 4. - Operatorii economici din sectorul agroalimentar care solicita inregistrarea in SERSPAR raspund pentru corectitudinea datelor si a informatiilor introduse in acest sistem informatic.
   Art. 5. - (1) Operatorii economici din sectorul agroalimentar furnizeaza catre Ministerul Agriculturii si Dezvoltarii Rurale datele statistice privind stocurile la produsele agricole si alimentare din anexa la Lege, incepand cu data de 1 a lunii si pana la data de 15 a lunii pentru luna precedenta.
   (2) Operatorii economici pot corecta sau modifica datele introduse in SERSPAR numai in intervalul mentionat la alin. (1).
   (3) Perioada de raportare este completata automat de catre sistemul informatic, in functie de data la care are loc autentificarea in sistem, si nu se poate modifica.
   (4) Sunt considerate valide raportarile insotite de o semnatura electronica extinsa, inregistrata anterior in SERSPAR prin semnarea si incarcarea declaratiilor pe propria raspundere a reprezentantului legal sau imputernicitului operatorului economic, precum si a celor ale reprezentantilor punctelor de lucru, dupa caz.
   (5) Semnatura electronica extinsa bazata pe un certificat calificat eliberat de un stat membru al Uniunii Europene este recunoscuta drept semnatura electronica extinsa in Romania.
   Art. 6. - Operatorii economici din sectorul agroalimentar vor furniza date statistice de evidenta a stocurilor la produsele agricole si alimentare din anexa la Lege, pe tip de produs, dupa cum urmeaza:
   a) legume-fructe:
[bookmark: A514]   – legume: tomate, castraveti, ardei, vinete, morcov, telina, ceapa, fasole de consum, mazare, usturoi, cartof, cartof dulce, pastarnac, patrunjel radacina, sfecla rosie, ridichi negre, alte tipuri de legume radacinoase;
   – fructe: mere, pere, prune, nuci, cirese, visine, caise, piersici, struguri de masa, capsune, afine, pepene verde, pepene galben, alte tipuri de fructe din aceeasi categorie;
   b) cereale si produse pe baza de cereale: grau comun, grau durum, triticale, porumb, sorg, orz, ovaz, alte tipuri de cereale din aceeasi categorie;
   c) seminte de oleaginoase si produse pe baza de oleaginoase: floarea-soarelui, soia, rapita, alte tipuri de oleaginoase;
   d) leguminoase furajere: lucerna, trifoi, sparceta, ghizdei, mazare furajera, alte tipuri de leguminoase furajere;
   e) seminte certificate: cereale, orez, oleaginoase si proteaginoase;
   f) carne si produse din carne, conserve din carne si mixte:
[bookmark: A517]   – materie prima: carne de suine, ovine, bovine, caprine si pasare, slanina, organe si legume;
   – produs finit: carne de suine, ovine, bovine, caprine si pasare, produse din carne, conserve din carne, din organe, mixte si alte produse din carne;
   g) lapte si produse din lapte:
[bookmark: A520]   –  materie prima: lapte de ovina, bovina, caprina, bubalina si unt;
   – produs finit: lapte de consum provenit de la specia ovina, bovina, caprina si bubalina, lapte praf, branzeturi, smantana, unt, acidofile si alte produse din lapte;
   h) produse de morarit si panificatie:
[bookmark: A525]   – materie prima morarit: grau, porumb si alte tipuri de produse din aceeasi categorie;
   – materie prima produse panificatie: faina de grau, malai si produse de panificatie congelate;
   – produs finit morarit: faina de grau, malai, tarate si alte tipuri de produse din aceeasi categorie;
   – produs finit panificatie: paste fainoase, biscuiti, produse de panificatie congelate si alte produse de panificatie;
   i) produse prelucrate, procesate, conservate din legume-fructe:
[bookmark: A530]   – materie prima legume: rosii, concentrat de tomate, pasta de tomate, ardei, varza, cartofi, vinete, ciuperci, mazare, fasole si alte tipuri de legume din aceeasi categorie;
   – materie prima fructe: mere, caise, cirese, struguri de masa, prune, capsuni, fructe de padure si alte tipuri de fructe din aceeasi categorie;
   – produs finit legume: legume congelate, legume refrigerate/preparate/portionate, legume murate, legume coapte si alte tipuri de produse din aceeasi categorie;
   – produs finit fructe: fructe congelate, fructe refrigerate, fructe uscate-deshidratate, compoturi, gemuri si alte tipuri de produse din aceeasi categorie;
   j) grasimi si uleiuri:
[bookmark: A537]   – materie prima: floarea-soarelui, ulei de floarea-soarelui brut, ulei de rapita brut, ulei de soia brut si ulei de masline brut; 
   – produs finit: ulei de floarea-soarelui brut, ulei de floarea-soarelui rafinat, ulei de masline rafinat, ulei de rapita, ulei de dovleac, ulei din samburi de struguri, ulei de in, ulei de nuci, ulei de soia, margarina si alte tipuri de produse din aceeasi categorie;
   k) apa, inclusiv apa minerala naturala, apa de izvor si toate celelalte ape imbuteliate sau ambalate;
   l) orez;
   m) plante aromatice, sare si condimente: menta, mustar, busuioc, coriandru, cimbru, sare si condimente;
   n) ceaiuri;
   o) zahar:
[bookmark: A543]   – materie prima: sfecla de zahar si alte tipuri de produse din aceeasi categorie;
   – zahar produs finit;
   p) miere;
   q) drojdie.
   Art. 7. - (1) SERSPAR genereaza rapoarte care vor sta la baza fundamentarii de politici publice din sectorul agroalimentar.
   (2) Rapoartele prevazute la alin. (1) contribuie la identificarea categoriilor de produse sau a tipului de produse deficitare sau excedentare, a provenientei materiei prime si inlesnesc cuantificarea impactului real al masurilor si a efectelor acestor masuri, prin politicile publice elaborate de catre Ministerul Agriculturii si Dezvoltarii Rurale.



